  Анжелика Тихонова корреспондент 22-тӥ гудырикошконлы Удмуртиын коронавирус инфекциен черлан 30 выль учыръёсты шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Выль висисьёсты пусйизы: Ижкарын – 22 адями, Сарапулын, Кияса ёросын – быдэн кык адями, Яр, Сарапул, Дэбес, Красногорск ёросъёсын – быдэн одӥг адями. 40 адями йӧназ. Туннэ нуналлы элькунын выль коронавирус инфекциен черлан 2 сюрс 961 учыръёс лабораториосын зэматэмын. 2 сюрс 444 адями йӧназ, 56 мурт улонысь кошкиз. Али кызь куатезлэн черламъёслэн тазалыксы секыт лыдъяське. Туэ тулыспалысен Удмуртиын коронавируслы 251 сюрс 181 эскеронъёс ортчытӥзы, со пӧлысь 3 сюрс 253-зэ – берло уй-нунал ӵоже.  Тегъёс: Тазалык Ижкар висён Удмуртия коронавирус  